## Pravilnik o izmjenama i dopuni Pravilnika o akreditaciji Agencije za plaćanje u poljoprivredi, ribarstvu i ruralnom razvoju

### NN 96/2013 (24.7.2013.), Pravilnik o izmjenama i dopuni Pravilnika o akreditaciji Agencije za plaćanje u poljoprivredi, ribarstvu i ruralnom razvoju

MINISTARSTVO POLJOPRIVREDE

2157

Na temelju članka 21. stavka 4. Zakona o poljoprivredi (»Narodne novine« broj 149/2009, 127/2010, 50/2012 i 120/2012) ministar poljoprivrede donosi

PRAVILNIK

O IZMJENAMA I DOPUNI PRAVILNIKA O AKREDITACIJI AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

Članak 1.

U Pravilniku o akreditaciji Agencije za plaćanja u poljoprivredi, ribarstvu i ruralnom razvoju (»Narodne novine« broj 40/2011) iza članka 1. dodaje se članak 1.a koji glasi:

Članak 1.a

Ovim se Pravilnikom uređuje provedba Uredbe Komisije (EZ) br. 885/2006 od 21. lipnja 2006. kojom se utvrđuju detaljna pravila za primjenu Uredbe (EZ) br. 1290/2005 u pogledu akreditacije platnih agencija i drugih tijela i potvrde obračuna Europskoga poljoprivrednoga jamstvenoga fonda (EAGF) i Europskoga poljoprivrednoga fonda za ruralni razvoj (EAFRD) (SL L 171, 23. 6. 2006.) – u daljnjem tekstu: Uredba Komisije (EZ) br. 885/2006.

Članak 2.

U članku 2. točka 1. mijenja se i glasi:

»1. Agencija za plaćanja u poljoprivredi, ribarstvu i ruralnom razvoju je pravna osoba odgovorna za provedbu mjera Zajedničke poljoprivredne politike koje se financiraju iz poljoprivrednih fondova EU i nacionalnog proračuna u skladu s nacionalnim i europskim propisima.

Članak 3.

U članku 3. stavak 1. mijenja se i glasi:

(1) Agencija obavlja isplatu potpora koje se financiraju iz nacionalnog proračuna i poljoprivrednih fondova EU.

Članak 4.

Članak 11. mijenja se i glasi:

Za dobivanje akreditacije Agencija mora imati unutarnje ustrojstvo i sustav unutarnjih kontrola usklađen s kriterijima navedenim u Uredbi 885/2006 (u daljnjem tekstu: akreditacijski kriteriji) u pogledu:

(a) unutarnjeg okruženja (unutarnje ustrojstvo, ljudski potencijali, delegiranje funkcija),

(b) kontrolnih aktivnosti (postupci odobravanja zahtjeva, plaćanja, računovodstva, postupci za predujmove i jamstva, procedure za dugove i revizorski trag),

(c) informacija i komunikacija (komunikacija i sigurnost informacijskih sustava),

(d) praćenja (stalno praćenje putem aktivnosti unutarnje kontrole i službe za unutarnju reviziju).

Članak 5.

U članku 16. stavku 3. riječ »Dodatkom II« zamjenjuje se riječju »Dodatkom I«.

Članak 6.

Članak 19. mijenja se i glasi:

(1) Ako Nadležno tijelo utvrdi da Agencija ispunjava sve akreditacijske kriterije u skladu s Uredbom Komisije 885/2006, donosi Odluku o akreditaciji.

(2) Odluka o akreditaciji zajedno s dokumentima propisanim odredbom članka 1. Uredbe Komisije 885/2006 dostavlja se Europskoj komisiji.

(3) Dokumenti i informacije iz prethodnog stavka dostavljaju se Europskoj komisiji u jednom primjerku zajedno s elektronskom verzijom s izuzetkom postupaka koji se dostavljaju samo u elektronskom obliku.

Članak 7.

U članku 23. stavku 4. iza riječi »nedostataka« dodaju se riječi: »koji ugrožavaju ispunjenje akreditacijskih kriterija.«

Članak 8.

U članku 25. stavku 1. iza podstavka 8. dodaju se podstavci 9. i 10. koji glase:

– Odluku o potvrdi računa Europske komisije

– Odluku o potvrdi sukladnosti Europske komisije.

Članak 9.

Dodatak I. Pravilnika o akreditaciji Agencije za plaćanja u poljoprivredi, ribarstvu i ruralnom razvoju (»Narodne novine« broj 40/2011) briše se.

U Dodatku II. riječ: Dodatak II. zamjenjuje se riječju: »Dodatak I.«.

Članak 10.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/13-01/80

Urbroj: 525-03/0796-13-1

Zagreb, 8. srpnja 2013.

Ministar

Tihomir Jakovina, v. r.

Pravilnik, NN 96/2013-2157